b'\n_START_ARTICLE_\nYamkhad\n_START_PARAGRAPH_\nYamkhad (ogs\xc3\xa5 skrevet Jamsjad eller Jamhad) var et amorittisk konged\xc3\xb8mme i oldtiden, sentrert rundt \xe1\xb8\xa4alab (eller \xe1\xb8\xa4alba, dagens moderne by Aleppo), og vest for Eufrat._NEWLINE_Til tross for konged\xc3\xb8mmets betydning er det lite som er kjent om det. Utgravninger fra Aleppo, dens hovedstad, har ikke avdekket noe arkeologisk lag fra bronsealderen og det er kun funnet fragmentariske skifter som enn\xc3\xa5 ikke er publisert. Kunnskapen om riket er s\xc3\xa5ledes hovedsakelig fra andre kilder, eksempelvis Mari-tavlene og et lite arkiv fra byen Alalakh, en viktig handelsby ved elven Orontes. Mari-tavlene kaster lys over konflikten mellom Yamkhad og Shamshi-Adad I, en tidlig konge i Assyria. Begge maktene var jevnstore og Shamshi-Adad dannet derfor en allianse med Yamkhads rivial, bystaten Qatna som l\xc3\xa5 lengre s\xc3\xb8r. Kongen av Yamkhad allierte seg da med Hammurabi av Babylon._NEWLINE_En betydelig andel hurrittisk befolkning bosatte seg ogs\xc3\xa5 i konged\xc3\xb8mmet, og hurrittisk kultur satte sitt preg p\xc3\xa5 omr\xc3\xa5det. Konged\xc3\xb8mmet var p\xc3\xa5 sitt mektigste i l\xc3\xb8pet av midtre bronsealder, ca 1800-1600 f.Kr. Yamkhad gikk under da det ble \xc3\xb8delagt av hettittene p\xc3\xa5 1500-tallet f.Kr.'